Nr. L 186/54 De Europæiske Fællesskabers Tidende 30. 6. 82 KOMMISSIONENS BESLUTNING af 10. juni 1982 om veterinærpolitimæssige bestemmelser og udstedelse af sundhedscertifikat ved indførsel af fersk kød fra USA (82/426/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veteri- nærpolitimæssige  problemer i forbindelse med indførsel af kvæg og svin samt fersk kød fra tredjelande (1), senest ændret ved direktiv 81/476/ EØF ?), særlig artikel 16, og ud fra følgende betragtninger : det er under et besøg aflagt af en veterinærdelegation for Fællesskabet blevet konstateret, at sundhedstil- standen blandt husdyr i USA er god og stabil og over- våges nøje af velstrukturerede og velorganiserede vete- rinærtjenester, ikke mindst med henblik på sygdomme, der kan overføres gennem kød ; USA's veterinærmyndigheder har desuden bekræftet, at USA har været fri for kvægpest, mund- og klovesyge, afrikansk  svinepest, klassisk svinepest, smitsom lammelse hos svin (Teschenersyge) og smitsomt blæreudslæt hos svin i mindt 12 måneder, og at der ikke er blevet vaccineret mod disse sygdomme i dette tidsrum ; USA's veterinærmyndigheder har forpligtet sig til at underrette Kommissionen og medlemsstaterne pr. telex eller telegram inden for 24 timer, såfremt der konstateres tilfælde af de nævnte sygdomme eller det vedtages at vaccinere mod dem ; kød af enhovede husdyr, som har tilbragt en del af opholdsperioden i et naboland, kan godkendes uden risiko for sygdomsspredning, såfremt det pågældende land er medtaget på den liste, der ifølge Rådets beslut- ning 79/542/EØF (?), gælder for kød af enhovede husdyr ; de — veterinærpolitimæssige — bestemmelser — og udstedelsen af sundhedscertifikat bør tilpasses til sund- hedssituationen i det pågældende tredjeland ; () EFT nr. L 302 af 31. 12. 1972, s. 28. (?) EFT nr. L 186 af 8. 7. 1981, s. 20. () EFT nr. L 146 af 14. 6. 1979, s. 15. de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité — VEDTAGET FØLGENDE BESLUTNING : Artikel 1 1. Medlemsstaterne giver tilladelse til indførsel fra USA af fersk kød af kvæg, svin, får, geder og enhovede husdyr, som opfylder kriterierne i det som bilag vedføjede sundhedscertifikat, der skal ledsage sendin- gen. 2.  Medlemsstaterne må ikke tillade indførsel fra USA af andre former for fersk kød end de i stk. 1 anførte. Artikel 2 Denne beslutning finder ikke anvendelse på kirtler og organer, der indføres med bestemmelseslandets tilla- delse med henblik på fremstilling af farmaceutiske produkter. Artikel 3 Denne beslutning anvendes fra den 1. januar 1983. Artikel 4 Denne beslutning er rettet til medlemsstaterne. Udfærdiget i Bruxelles, den 10. juni 1982. På Kommissionens vegne Poul DALSAGER Medlem af Kommissionen